2020. gada 14. maijā Rīkojums Nr. 262

Rīgā (prot. Nr. 32 2. §)

**Par finansējuma piešķiršanu Amatas novada domei autoceļa**

**"Puškina krustojums–Celmiņi" posma seguma atjaunošanai**

1. Lai nodrošinātu militārā objekta "Poligons" attīstību Drabešu pagastā, Amatas novadā, piešķirt Amatas novada domei no Aizsardzības ministrijas budžeta programmas 33.00.00 "Aizsardzības īpašumu pārvaldīšana" 70 301 *euro* pašvaldības autoceļa "Puškina krustojums–Celmiņi" (nekustamā īpašuma kadastra Nr. 4246 002 0559) posma seguma 1,459 km garumā atjaunošanai.

2. Aizsardzības ministrijai noslēgt sadarbības līgumu ar Amatas novada domi par finansējuma piešķiršanu šā rīkojuma 1. punktā minētā uzdevuma izpildei. Līgumā paredzēt līdzekļu izlietojuma kontroli un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Amatas novada dome.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks